Ururrada waxbarashada ee laba iyo toban dal oo ka mida dalalka Carabta ah ayaa ku kulmay 7 ilaa 8 bishan October Magaalada Beirut ee dalka Lebanon si ay halkaas ugu dhisaan urur cusub oo waxbarasho si kor loogu qaado tayada waxbarashada, xaaladda macalimiinta iyo horumarinta dimoqraadiyada ee wadammadooda, qaar kamida madaxda ururrada macalimiinta ayan ku qanacsaneyn ururka hadda jira ee macalimiinta carbeed ee loo yaqaan Federation of Arab Teachers (FAT) taas oo ay aaminsanyihiin in uusan laheyn firfircooni ku filan iyo in uu ku tiirsanyahay doowladaha iyo Maamulka waxbarasho ee hoos taga dowladaha, waxaa taas sii dheer, in xubnaha ku jira uu dal walbo ka socdo hal urur, inta badana kuwa dowladaha taageera, Si kastaba ha ahaatee, dhowrkii sano ee la soo dhaafay ururro cusub oo macalimiin oo madax bannaan ayaa laga dhisay gobolka kuwaas oo aan codkooda si ku filan aan loogu matalin ururrada macalimiinta ee heer gobol.
